CELEX: 32015D0972
Language: bg
Date: 2015-06-22 00:00:00
Title: Решение (ОВППС) 2015/972 на Съвета от 22 юни 2015 година за започване на военна операция на Европейския съюз в южната част на Централното Средиземноморие (EUNAVFOR MED)

23.6.2015   
            
            
               BG
            
            
               Официален вестник на Европейския съюз
            
            
               L 157/51
            
         РЕШЕНИЕ (ОВППС) 2015/972 НА СЪВЕТА
   от 22 юни 2015 година
   за започване на военна операция на Европейския съюз в южната част на Централното Средиземноморие (EUNAVFOR MED)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 и член 43, параграф 2 от него,
   като взе предвид Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED) (1), и по-специално член 5 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 18 май 2015 г. Съветът прие Решение (ОВППС) 2015/778.
            
         
               (2)
            
            
               Предвид препоръката на командващия операцията EUNAVFOR MED следва да започне на 22 юни 2015 г.
            
         
               (3)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната. Следователно Дания не участва в приемането на настоящото решение, не е обвързана от него, нито от неговото прилагане, и не участва във финансирането на настоящата операция,
            
         ПРИЕ НАСТОЯЩОТО РЕШЕНИЕ:
   Член 1
   Одобряват се оперативният план и правилата за използване на сила за военната операция на Европейския съюз в южната част на Централното Средиземноморие (EUNAVFOR MED).
   Член 2
   1.   EUNAVFOR MED започва на 22 юни 2015 г.
   2.   В съответствие с член 2, параграф 3 от Решение (ОВППС) 2015/778 Съветът преценява дали са изпълнени условията за преминаване на операцията към фаза след първата, като взема предвид приложимата резолюция на Съвета за сигурност на ООН и съгласието на съответните крайбрежни държави. Като се спазва преценката на Съвета и в съответствие с член 6, параграф 1 от Решение (ОВППС) 2015/778, Комитетът по политика и сигурност има правомощието да реши кога да се премине от една фаза на операцията към друга.
   Член 3
   Настоящото решение влиза в сила в деня на приемането му.
   
      Съставено в Люксембург на 22 юни 2015 година.
      
         
            За Съвета
         
         
            Председател
         
         F. MOGHERINI
      
   
   
      (1)  ОВ L 122, 19.5.2015 г., стр. 31.